One-Tété Lohkay

One-Tété Lohkay (literalmente: Lohkay ku un pecho) ta un héroe i luchadó pa libertat di siglo 19, e époka final di sklabitut na Sint Maarten. 

One-Tété Lohkay tabata un muhé hoben nasí den sklabitut na un plantashi den sekshon hulandes di e isla di Sint Maarten. E tabata wòrdu konsiderá rebèlde ya ku repetidamente e tabata purba pa skapa di su 'doñonan'. Durante su intentonan pa skapa e ta wòrdu gará i tresí bek na e plantashi. Komo kastigo pa su rebeldia i señal pa ku e otro katibunan e doñonan di plantashi a duna orden pa kita un di su pechonan. Fo'i e momento ei el a bira konosí komo “One-Tété Lohkay”.General Audit Chamber Sint Maarten Mini Focus Audit: De legende van Lohkay, November 2020 

 Leyenda 
Leyenda ta konta ku despues di su rekuperashon Lohkay a skapa definitivamente di e plantashi pa bai biba den e serunan. Den oranan di anochi e tabata kolektá alimentashon i lotenan di reserva riba e kunukunan grandi di Industry, Saunders, Sint Peters, Marigot Hill i South Reward.Slavernij. Het verhaal van Joāo, Wally, Oopjen, Paulus, Van Bengalen, Surapati, Sepali, Tula, Dirk, Lokhay door Eveline Sint Nicolaas, Valika Smeulders, e.a. Rijksmuseum - Atlas Contact, februari 2021. ISBN 9789045042459 Su determinashon i karakter sin miedo a hasié un héroe remarkabel i un símbolo di libertat pa Sint Maarten. Na Sint Maarten Lohkay ta wòrdu honrá i selebrá riba Dia di Emansipashon pa motibo di su perseveransia i kurashi.

 Konmemorashon 
Na 2006 a develá un estatua di One-Tété Lohkay di e artista visual nigeriano, Michael Maghiro, kual ta koloká meimei riba e rotònde di Cay Hill. E imagen ta representa Lohkay koriendo ku un bònchi di kaña riba su skouder robes i un faha ront su pecho, ilustrando su resistensia i forsa. Durante horcan Irma na sèptèmber 2017 e estatua a sufri daño i a wòrdu warda den tayer di e artista. Dia 18 di febrüari 2021 e eskultura restorá a wòrdu poní bek na su luga original akompaná pa un seremonia di develo.One Tete Lokay statue restored, The Daily Herald Sint Maarten 18 February 2021 One-Tété Lohkay a wòrdu eksplísitamente menshoná den e diskurso di Mark Rutte na desèmber 2022, den kual gobièrnu hulandes a diskulpá pa e pasado di sklabitut den Reino Hulandes.Toespraak van minister-president Mark Rutte over het slavernijverleden, rijksoverheid.nl, 19 di desèmber 2022

Category:Hende
Sint Maarten
Category:Sint Maarten